open-index/open-wikipedia-markdown huggingface dataset:
Судир на кралевите

***Судир на кралевите*** е втората од седумте планирани книги во серијата фантастични романи *[[Песна за мраз и оган]]*  на американскиот писател Џорџ Р. Р. Мартин. Објавена е на 16 ноември 1998 година во Обединетото Кралство, а во САД дури во февруари 1999 година. Како и својот претходник, *[[Игра на тронови]]*, *Судир на кралевите* ја освои наградата Локус (во 1999 година) за најдобар роман, а истовремено е номиниран за наградата Небула (исто во 1999 година) за најдобар роман.

Дејството во *Судир на кралевите* се надоврзува на дејството на *Игра на тронови* со неколку нови ликови-раскажувачи. Според романот е снимена втората сезона од серијалот *[[Игра на тронови (ТВ серија)|Игра на тронови]]* на HBO, која се прикажуваше во пролетта, 2012 година.

Романот ги следи судбините на низа ликови кои се соочуваат со ново-настанатите случувања по смртта на Едард Старк, патријархот на домот Старк. Семејството Ланистер го зазема престолот, држејќи ја Санса Старк како заложник, додека нејзината сестра Арја, талка низ кралството преправена во момче. Малиот Брен мора да владее со кралското седиште на Старк, додека неговиот постар брат Роб се подготвува за војна во југот. Главниот конфликт во романот произлегува од ликот на Станис Баратион, брат на починатиот крал Роберт, кој заслепен од одмазда, и магична поддршка од таинствената свештеница Мелисандра, го напаѓа кралскиот престол, што кулминира во директен напад со бродови на ѕидните на кралската престолнина.
## Наводи

Категорија:Романи од 1998 година
Категорија:Песна за мраз и оган
Категорија:Дела на Џорџ Р. Р. Мартин
Конор Викам

**Конор Викам**(англиски: *Connor Wickham*) — англиски фудбалер кој моментно игра за екипата на Сандерленд во Премиер лигата.

Тој пред тоа играл за младите каѕегории на Рединг и Ипсвич Таун.На Европското првенство за играчи до 17 години 2010 година тој го постигнал победеносниот гол за  Англија во финалето.

## Рани години
Викам е роден во Херефорд. Тој започнал да тренира во фудбалскиот клуб Рединг на само 4 години. Неговиот татко е од Северна Ирска.

## Клупска кариера
### Ипсвич

Тој дебитирал за Ипсвич Таун на само 16 години и 11 дена.Во поразот дома на неговиот тим од Донкастер Роверс со 3-1, тој се појави како резерва во 66-тата минута на местото на Величе Шумуликоски.Со тоа влезе во историјата на Ипсвич како најмлад фудбалер кој заиграл за овој клуб.

### Сандерленд

На 29 јуни Викам го напушти Ипсвич Таун и потпиша за Премиер лигашот Сандерленд за сума од 9 милиони фунти.Своето деби во Премиер лигата во дресот на Сандерленд го имаше во второто коло од сезоната 2011-2012 против Њукасл Јунајтед во популарното Tyne-Wear дерби.

## Статистика на кариерата

од 10 јануари

## Титули
### Англиска фудбалска репрезентација до 17 години
*Европско првенство за играчи до 17 години (1) победник : 2010

## Надворешни врски

*Connor Wickham profile at Soccerway
*Sunderland profile

Категорија:Фудбалери на ФК Ипсвич Таун
Категорија:Фудбалери на ФК Сандерленд
Категорија:Фудбалери од Премиер Лига
Категорија:Живи луѓе
Категорија:Англиски фудбалери
Категорија:Родени во 1993 година
Планинска гуштерица

**Планинска гуштерица** (науч. *Lacerta agilis*) — вид гуштер од семејството вистински гуштери, чиј ареал се протега низ речиси целата Европа и источно до Монголија. Не живее на Пиринијскиот Полуостров и европскиот дел на Турција. Распределбата ѝ е релативно раштркана.

Има светол стомак и лента на грбот: мажјаците се потемни по боја, а стануваат делумно или целосно светлозелени во сезоната за парење. Достигнуваат должина до 25 см.

Има неколку подвида, од кои најзападен е *Lacerta agilis agilis*. Кај овој и другите два најзастапени западни подвида (*Lacerta agilis argus*) грбната лента е тенка и испрекината, или пак воопшто ја нема. Ова важи особено за третоспоменатиот подвид, кој има и фази кајшто е сосем црвен и кафеав на грбот, без никакви белези. Кај овие два подвида, мажјаците сезонски позеленуваат само на боковите, но источните видови (претежно *Lacerta agilis exigua*) мажјаците знаат да бидат целосно зелени, дури и вон сезоната за парење.

Женките ги несат јајцата во ровит песок на сончево место, а младите се развиваат и изведуваат благодарение на топлината на песокот.

## Во Република Македонија
Во Република Македонија, планинската гуштерица е најзастапена во националниот парк Маврово и на планината Пелистер, каде е врзана за моликата како живеалиште.

Примерок на планинската гуштерица е изложен како експонат во Природнонаучниот музеј на Македонија во Скопје.


Податотека:W Zauneidechse1.jpg|Единка со изразена линија
Податотека:Lacerta agilis 2006 05 06cq.jpg|Двојка како се пари (мажјакот е зелен)


## Поврзано
* Алпска фауна

## Наводи

## Надворешни врски
* За гуштерите во труд за Биоразновидноста на Македонија 

Категорија:Гуштери
Категорија:Влекачи на Европа
Категорија:Влекачи на Азија
Категорија:Влекачи на Македонија
Категорија:Незагрозени видови според МСЗП
Категорија:Таксони опишани од Карл Линеј
Гуштери (род)

**Гуштерите** (науч. *Lacerta*) се род на влекачи од фамилијата Вистински гуштери (*Lacertidae*). Родот е прилично разновиден, со околу 40 вида.

## Класификација
**Род ''Гуштери***

*[[планинска гуштерица]] (*Lacerta agilis*)
*[[анадолски гуштер]] (*Lacerta anatolica*)
*[[Андреанскиев гуштер]] (*Lacerta andreanskyi*)
*[[арански гуштер]] (*Lacerta aranica*)
*[[Аврелиов гуштер]] (*Lacerta aurelioi*)
*[[Бедријагин гуштер]] (*Lacerta bedriagae*)
*[[западен зелен гуштер]] (*Lacerta bilineata*)
*[[пиринејски гуштер]] (*Lacerta bonnali*)
**Lacerta brandtii*
*[[кападокиски гуштер]] (*Lacerta cappadocica*)
*[[зеленомешест гуштер]] (*Lacerta chlorogaster*)
**Lacerta cyanisparsa*
*[[Оманов гуштер]] (*Lacerta cyanura*)
*[[Данфордов гуштер]] (*Lacerta danfordi*)
*[[елбруски гуштер]] (*Lacerta defilippii*)
**Lacerta dryada*
*[[мадеирски гуштер]] (*Lacerta dugesii*)
*[[Фраин гуштер]] (*Lacerta fraasii*)
*[[грчки гуштер]] (*Lacerta graeca*)
**Lacerta herseyi*
*[[Хорватов гуштер]] (*Lacerta horvathi*)
*[[Џајакаров гуштер]] (*Lacerta jayakari*)
**Lacerta kulzeri*
*[[либански гуштер]] (*Lacerta laevis*)
*[[дамчест гуштер]] (*Lacerta lepida*)
**Lacerta media*
*[[ибериски гуштер]] (*Lacerta monticola*)
*[[мосорски гуштер]] (*Lacerta mosorensis*)
**Lacerta muralis* 
**Lacerta oertzeni*
*[[остромуцкест гуштер]] (*Lacerta oxycephala*)
**Lacerta pamphylica*
*[[џуџест гуштер]] (*Lacerta parva*)
*[[ибериски смарагден гуштер]] (*Lacerta schreiberi*)
**Lacerta steineri*
*[[кавкаски смарагден гуштер]] (*Lacerta strigata*)
*[[голем зелен гуштер]] (*Lacerta trilineata*)
*[[зелен гуштер]] (*Lacerta viridis*) 
*[[живороден гуштер]] (*Lacerta vivipara*, *Zootoca vivipara*)
**Lacerta zagrosica''


Категорија:Животински таксони опишани од Карл Линеј
Земјотрес и цунами во Тохоку 2011

**Земјотресот од 2011&nbsp;г. во близина на тихоокеанскиот брег на регионот Тохоку** (јапонски: 东北 地方 太平洋 冲 地震 (*Tōhoku chihō Taiheiyō oki jishin*)), исто така познат како **Земјотресот во Тохоку 2011**, или **Големиот земјотрес во источна Јапонија**,  (јапонски: „Големата катастрофа од земјотресот во источна Јапонија“ (东 日本 大 震灾 Higashi Nihon Daishinsai)) беше подморски текстонски земјотрес со јачина од 9,0 степени во близина на брегот на Јапонија. Се случи во 14:46 ЈСВ (05:46 КУВ) во петок, на 11 март 2011&nbsp;г., со епицентар околу 70 км источно од Полуостровот Ошика на Тохоку и хипоцентар на подводна длабочина од околу 32 км. Тоа беше најсилниот познат земјотрес што некогаш ја погодил Јапонија, и еден од петте најсилни земјотреси во светот, откако започна современото водење евиденција во 1900&nbsp;г. Земјотресот предизвика моќно цунами со бранови кои достигнаа височина до 40,5m во градот Мијако, во префектурата Ивате во Тохоку, а во околината на Сендај стигнаа до 10 км на копното. Земјотресот го помести Хоншу за 2,4m на исток и се проценува дека ја помери Земјата околу својата оска меѓу 10 и 25 см.

Цунамито предизвика голем број на јадрени несреќи, пред сè топење во три реактори во никлеарната централа „Фукушима 1“ кое сè уште трае, поради што мораше да се евакуираат околните подрачја што влијаеше врз стотици илјади жители. Многу електрични генератори беа извадени, а имаше есплозии во најмалку три јадрени реактори поради водороден гас што се собирал во нивните надворешни објекти за задржување откако системот за ладење откажа. Жителите во полупречник од 20 км на атомската централа „Фукушима 1“  и полупречник од 10 км „Фукушима 2“ се евакуирани. Сепак, САД препорача евакуација на своите граѓани до 80 км од централата.

Национална полициска агенција на Јапонија потврди 15.844 смртни случаи, 5890 повредени и 3451 исчезнати лица во осумнаесет префектури, како и над 125.000  оштетени или уништени згради. Земјотресот и цунамито предизвикаа обемно и тешко структурно оштетување во Јапонија, вклучувајќи тешки оштетувања на патишта и железници, како и пожари во многу области и уништување на брани. Јапонскиот премиер Наото Кан изјави; „Во 65 години по крајот на Втората светска војна, ова е најтешката и најстрашната криза во Јапонија“. Околу 4,4 милиони домаќинства во североисточниот дел на Јапонија останаа без електрична енергија и 1,5 милиони без вода.

Според проценки на почетокот, осигурените загуби само од земјотресот се 14,5 до 34,6 милијарди долари. Банката на Јапонија даде 15 билиони јени (183 милијарди долари) на банкарскиот систем на 14 март, во обид да се нормализираат условите на пазарот. Светската банка проценува дека економската штета изнесува 235 милијарди долари, што значи ова е најскапата природна катастрофа во историјата на светот.

Тохоку 2011
Тохоку
Категорија:2011 во Јапонија
Окрузи во Лондон

Административното подрачје Голем Лондон содржи **32 окрузи** (анг. *London boroughs*). Внатрешен Лондон опфаќа 12 плус Сити. Надворешен Лондон се состои од 20-те преостанати окрузи во состав на Голем Лондон.

## Функции
Со окрузите управуваат совети (*London Borough Councils*) кои се избираат на секои четири години. Окрузите се главни единици на локалната самоуправа на Лондон и се надлежни за речиси сите месни служби во своите подрачја: училишта, социјални служби, комуналии и патишта. Извесни задолженија на ниво на цел град ѝ припаѓаат на Управата на Голем Лондон (*Greater London Authority*), а извесни јавни услуги и лобирањето на владата се вршат во рамките на советите. Некои окружни совети се здружуваат во извесни надлежности како комуналиите. Окрузите се  самоуправни окрузи, како градски еквивалент на редовните. Секој округ има своја Локална образовна управа (*Local Education Authority*).

## Список

## Поврзано

* Боро
* ISO 3166-2:GB

## Наводи


Категорија:Локална управа на Лондон
Категорија:Географија на Лондон
Лондон
Даниел Ортон

**Даниел  Џозеф Ортон** (роден на  година, во Оклахома Сити, Оклахома) е американски професионален кошаркар во тимот на Ново Мексико Тандербрдс ( New Mexico Thunderbirds), во НБА лигата за развој, тим кој е во партнерство со НБА- тимот, Орландо Меџик. Даниел е центар со висина од 
208&nbsp;cm и тежина од 116&nbsp;кг, и играше за универзитетот на Кентаки Вајлдкетс.

## Средно училиште

Ортон беше голема ѕвезда додека играше за средното училиште, Бишоп Мекгинас (Bishop McGuinness), во Оклахома Сити. Тимот победи на државното првенство за бруцоши и во сите останати категории. За време на неговата завршна година, Даниел го скина неговиот преден лигамент на коленото, и со тоа ја прекина неговата последна сезона во средното училиште.

Даниел беше префрлен на универзитетот во Кентаки, од страна на Били Џилиспи, и покрај тоа, Џилиспи беше отпуштен во текот на завршната година на Ортон. Ортон ја продолжи својата лојалност спрема Кентаки, откако Џон Калипари беше ангажиран од страна на универзитетот. На разочарување на  “Големата Сина Нација”, Ортон во неколку наврати изјави во медиумите дека направил грешка кога отишол во Кентаки, и требал да ги избере Канзас Џејхокс. Во последното рангирање на “Rivals.com”, Ортон беше оценет како трет најдобар центар во генерацијата 2009, и како 22-ри играч севкупно.

## Универзитет

Ортон беше резерва во кошаркарскиот тим на Кентаки Вајлдкетс, во сезоната 2009-10, каде што во просек постигнуваше 3.4 бода, 3.3 скока и 1.4 блокади, и играше во просек 13.2 минути по натпревар. На 8 мај, 2010 година, Ортон најми менаџер и се прогласи себеси достапен за НБА- драфтот во 2010 година.

## НБА

Даниел, на НБА- драфтот во 2010 година, беше избран севкупно како 29-ти пик од страна на Орландо Меџик. На 1 јули, 2010 година, Ортон го потпиша својот дебитантски договор со “Магичните”. На 1 декември, беше објавено дека Ортон ќе биде испратен во тимот на Ново Мексико Тандербрдс, во НБА лигата во развој. Во својот втор натпревар за Тандербрдс-и, Ортон доживеа повреда на коленото, и со тоа сезоната за него беше завршена. На 21 декември, 2011 година, во натпревар од подготвителниот дел на сезоната против Мајами Хит, Даниел ги постигна своите први бодови во НБА со два скок-шута, и натпреварот го заврши со четири бода.

## Надворешни врски
*Daniel Orton bio 

Категорија:Живи луѓе
Категорија:Играчи на Орландо Меџик
Голдене Ауе (Саксонија-Анхалт)

мини|Келбра
**Голдене Ауе** () — заедница на општини во округот Мансфелд-Зидхарц, во Саксонија-Анхалт, Германија. Пред 1 јануари 2010, била Амт. Се наоѓа јужно и западно од Зангерхаузен. Именувана е по долината Голдене Ауе. Седиштето на заедницата на општини е во Келбра.

Заедница на општини Голдене Ауе се состои од следниве општини:

# Берга
# Брикен-Хакпфифел
# Едерслебен
# Келбра
# Валхаузен

Категорија:Општински заедници во Саксонија-Анхалт
Голдене Ауе

мини|Голдене Ауе
**Голдене Ауе** е долина во источна Германија, во покраините Тирингија и Саксонија-Анхалт. Се наоѓа помеѓу градовите Нордхаузен на запад и Зангерхаузен на исток. Се граничи со планинскиот масив Харц на север и Виндлајте и Кифхојзер на југ. Реката Хелме тече низ Голдене Ауе.

Голдене Ауе е исто така име на две *[[Заедница на општини|заедници на општини]]* во долината:

* Голдене Ауе (Саксонија-Анхалт)
* Голдене Ауе (Тирингија)

Категорија:Региони во Тирингија
Брикен-Хакпфифел

**Брикен-Хакпфифел** () — општина во округот Мансфелд-Зидхарц, во Саксонија-Анхалт, Германија. Била создадена на 1 јануари 2009 со спојување на поранешните општини Брикен и Хакпфифел.

## Наводи

Категорија:Мансфелд-Зидхарц
Хакпфифел

**Хакпфифел** () — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2009 е дел од општината Брикен-Хакпфифел.

Категорија:Села во Саксонија-Анхалт
Категорија:Мансфелд-Зидхарц
ДеАндре Лиџинс

**ДеАндре Лиџинс**  (роден на  година, во Чикаго, Илиноис) е американски професионален кошаркар, избран како 53-ти пик од страна на Орландо Меџик во вториот круг на НБА- драфтот во 2011 година. ДеАндре е бек од Кентаки, со висина од 198&nbsp;cm и тежина од 95&nbsp;кг.

## Универзитет

ДеАндре Лиџинс има играно три година за универзитетот на Кентаки. Првите две години, ДеАндре ги помина главно влегувајќи од клупата, сепак во неговата последна година, тренерот Џон Калипари се одлучи да го стави во првиот тим. По неговата последна година на универзитет, ДеАндре беше избран да учествува на НБА- драфтот, во 2011 година. ДеАндре беше избран во вториот круг( севкупно 53-ти), од страна на Орландо Меџик.

  
### Универзитетска статистика

## Професионална кариера

Почнувајќи од 29 декември 2011 година, единствениот настап на Лиџинс беше само еден натпревар во подготвителниот дел од сезоната во НБА, на 21 декември 2011 година, против Мајами Хит. За 10 минути, ДеАндре постигна само еден бод со реализација 0-1 од поле и 1-2 од линијата за слободни фрлања. ДеАндре, исто така, имаше четири асистенции и еден скок. И покрај неговите слаби резултати во подготвителниот дел од сезоната, “Магичните” го ставија на списокот од 15 играчи на почетокот од сезоната.

## Надворешни врски

* Ukathletics profile 
* ESPN profile
* Draft Express profile 

## Наводи

Категорија:Живи луѓе
Категорија:Играчи на Орландо Меџик
Берга (Саксонија-Анхалт)

**Берга** () — општина во округот Мансфелд-Зидхарц, во Саксонија-Анхалт, Германија.

Општината се состои од три села:

* Берга
* Безенроде
* Роспервенда

## Наводи

Категорија:Мансфелд-Зидхарц
Едерслебен

**Едерслебен** () — општина во округот Мансфелд-Зидхарц, во Саксонија-Анхалт, Германија.

## Наводи

Категорија:Мансфелд-Зидхарц
Келбра

**Келбра** () — град во округот Мансфелд-Зидхарц, во Саксонија-Анхалт, Германија. Се наоѓа северно од планините Кифхојзер, околу 20 километри западно од Зангерхаузен и 20 километри источно од Нордхаузен. Келбра е дел од *[[Заедница на општини|заедницата на општини]]* Голдене Ауе.

Келбра се наоѓа на северните падини на планините Кифхојзер во Голдене Ауе. B 85 сојузниот автопат започнува во соседното село Берга и води низ Келбра преку Кифхојзер до Пасау.

Поради близината на браната Келбра и Кифхојзер, градот е туристички центар, но страда од големиот сообраќај, особено мотоцикли, бидејќи на Кифхојзер започнува привлечна патека.

Близу е пештерата Барбароса и воената панорама во Бад Франкенхаузен. Келбра е добра почетна точка за излети во Харц.

Селата Ситендорф, Тиледа (Кифхојзер) и Тирунген припаѓаат на градот Келбра.

## Збратимени градови

Келбра е збратимен со англиското село Фрамптон Котерел и германскиот град Бад Залцдетфурт.

## Наводи

Категорија:Мансфелд-Зидхарц
Категорија:Саксонија (пруска покраина)
Валхаузен (Саксонија-Анхалт)

**Валхаузен** () — општина во округот Мансфелд-Зидхарц, во Саксонија-Анхалт, Германија. Се наоѓа на реката Хелме, северно од планинскиот масив Кифхојзер и границата со Тирингија. Валхаузен е дел од заедницата на општини Голдене Ауе.

## Наводи

Категорија:Мансфелд-Зидхарц
Категорија:Саксонија (пруска покраина)
Хелме

**Хелме** е река во централна Германија, која е околу 65 километри долга и претставува лева (западна) притока на Унштрут во покраините Тирингија и Саксонија-Анхалт.

## Тек

Реката извира во Тирингија, јужно од планините Харц во округот Ајхсфелд. Неговиот извор се наоѓа на северните падини на Омгебирге помеѓу Вајсенборн-Лидероде и Штекај од *Helmspring*. Хелме тече источни низ општините Хоенштајн и Вертер до Нордхаузен. Близу Херинген, на реката ѝ се придружуваат водите на Цорге од Харц. Северозападно на ридовите Кифхојзер навлегува во вештачко езеро и преку браната Келбра во Голдене Ауе. Оттука Хелме - сега во покраината Саксонија-Анхалт – продолжува источно, течејќи низ Росла и Алштет, каде свртува кон југ и влегува повторно во Тирингија. Близу Калбсрит, југоисточно од Артерн, се влева во Унштрут.

Хелме
Категорија:Реки во Саксонија-Анхалт
Категорија:Реки во Тирингија
Категорија:Нордхаузен (округ)
Категорија:Кифхојзер (округ)
Силикат

**Силикатите** (SiO44-) се многу сложени хемиски соединенија. Од нив растворливи во вода се само солите на алкалните метали, слично на карбонатите, додека силикатите на другите метали не се растворливи во вода. Заедно со силициум диоксидот, силикатите се главни материјали од кои е изградена Земјината кора. Во неа, пред се, се застапени силикатите на алуминиумот, железото и магнезиумот. Сите глини и повеќето карпи и почви се составени токму од овие силикати.
Меѓу големиот број силикати најголемо значење има момирокот, кој е важна суровина во производството на порцелан и огноотпорен материјал.

## Поврзано
* Силикатни минерали
* Силикатни алги

Категорија:Хемиски соединенија
Кифхојзер

**Кифхојзер** () — ридски масив, кој се наоѓа на границата на германската покраина Тирингија со Саксонија-Анхалт. Се наоѓа на јужниот дел од Харц. Масивот има должина од 19 и ширина од 7&nbsp;км. Ја достигнува највисоката точка на Кулпенберг (473,4&nbsp;м), кој се наоѓа во Тирингија. Кифхојзер е значаен за германската традиционална митологија како место за одморање на царот Фридрих Барбароса, кој се удавил на 10 јуни 1190 г. во реката Ѓоксу близу Силифке во текот на Третата крстоносна војна.

Името Кифхојзер веројатно потекнува од *cuffese* што означува глава или врв. Населбата Тиледа на северните падини веќе била спомната на почетокот на IX век од *Breviarium Lulli* како *Dullide*, имот на опатијата Херсфелд. Царскиот имот кај Тиледа е потврден со венчавката на зарицата Феофану во 972 г. Првиот замок на ридот над населбата бил поставен од светиот римски цар Хајнрих IV во текот на неговиот конфликт со Саксонците. Неговиот син Хајнрих V ги наследил кавгите и замокот конечно бил поседуван од саксонкиот војвода (подоцна цар) Лотар Суплинбуршки во 1119 г. Самиот Лотар ја започнал обновата и *Reichsburg Kyffhausen* бил завршен под власта на царот Фридрих Барбароса.

Според легендата, Барбароса всушност не е умрен, туку спие во скриена комора под ридовите Кифхојзер, седејќи на камена маса. Неговата брада, наводно расте толку долго со векови, што расте низ масата. Како сличната легенда за Кралот Артур, Барбароса наводна чека момент за неговата земја, кога повторно ќе се појави на ридот. Присуството на габраните околу врвот на Кифхојзер се вели дека е знак за продолжување на присуството на Барбароса.

Денес, ридовите се туристичка атракција, на кои е обновен средновековниот замок од XI век. На самата планина се наоѓа Кифхојзерскиот споменик, изграден во 1896 г., кој ги прикажува царевите Вилхелм I и Фридрих Барбароса.

## Поврзано
* Тиледа
* Фридрих Барбароса
* Отон II

## Наводи

## Надворешни врски

* Портал на Кифхојзер 
* Управа на Природен парк „Кифхојзер“ 

Категорија:Планини во Тирингија
Категорија:Кифхојзер (округ)
Тиледа

**Тиледа** — село и поранешна општина во округот Мансфелд-Зидхарц, во германската покраина Саксонија-Анхалт. Од 1 јули 2009, е дел од градот Келбра. Тиледа се наоѓа на северните падини на планинскиот масив Кифхојзер со споменикот Кифхојзер.

thumb|left|Тиледа / Кифхојзер, околу 1820

Населбата била првпат спомената во раниот 9 век како *Dullide*, посед на опатијата Херсфелд. Венчавката во 972 г. на царот Отон II се случила во царскиот имот кај Тиледа. Археолошките пронајдоци го потврдија постоењето на замокот; сега е музеј од отворен тип.

Tilleda Kirche 1.JPG|Црквата „Св. Салвадор“
Tilleda Kirche 2.JPG|Црквата „Св. Салвадор“
Tilleda Häuser um Kirche.JPG|Куќи околу црквата
Tilleda Kriegerdenkmal.JPG|Споменик за паднатите жртви од Втората светска војна


Категорија:Села во Саксонија-Анхалт
Категорија:Мансфелд-Зидхарц
Мадам де Помпадур

**Жана Поасон** попозната под псевдонимот **Мадам де Помпадур** ( во  -  во ), жената што се прочула со својата убавина и смислата за хумор, во Версајската палата се вселила како љубовница на Луј XV. Ентузијастички ги поддржувала уметничките и интелектуалните потфати на своите современици.
## Надворешни врски
* Мрежно место за Мадам де Помпадур
## Наводи

Категорија:Починати од туберкулоза
Бергедорф (кварт)

**Бергедорф** е кварт (*Stadtteil*) во истоимениот округ (*Bezirk*) на Слободниот и ханзеатски град Хамбург во северна Германија.

## Историја

Квартот бил првпат споменат во 1162. Денешниот кварт е стариот град Бергедорф и се наоѓа на реката Биле, десна притока на Елба.

## Географија

Бергедорф, кој се наоѓа во југоисточниот дел на Хамбург, се граничи со квартовите Лобриге, Билвердер, Алермее, Курслак и Алтенгаме; и со округот Војводство Лауенбург, во Шлезвиг-Холштајн.

In 2006, the quarter Bergedorf has an area of .

## Демографија

Во 2006, во квартот Бергедорф живееле 40.678. Густината на населеност била 3.587 жители на км2. 19% биле деца под 18 години, а 16,2% имале 65 или повеќе години. 9,9% биле странци. 2.479 луѓе биле регистрирани како невработени. Во 1999, постоеле 19.603 домаќинства и 38% од сите домаќинства биле составени од поединци.

Според секторот за моторни возила (Kraftfahrt-Bundesamt), во квартот Бергедорф биле регистрирани 15.104 приватни возила (372 возила/1000 луѓе).

Постојат 8 основни и 5 средни училишта во квартот Бергедорф и 112 лекари во приватни ординациии и 12 аптеки.

За разлика од останатите квартови на Хамбург, Бергедорф сè уште го има своето градско собрание.

## Познати жители

* Јохан Адолф Хасе
* Хајнрих Ратман
* Фридрих Кризандер
* Ида Бој-Ед
* Фердинанд Пфол
* Бернхард Шмит
* Антон Алојс Тимпе
* Курт А. Кербер
* Франк Апел
* Јерг Пилава

## Наводи

## Надворешни врски

* Службена страница Бергедорф 
* Statistisches Amt für Hamburg und Schleswig-Holstein, службена страница  (германски)

Категорија:Четрти во Хамбург
Алтенгаме

thumb|Алтенгаме околу 1790 (Историска карта на Густаф Адолф фон Варендорф)

**Алтенгаме** се наоѓа во округот Бергедорф на Слободниот и ханзеатски град Хамбург во северна Германија. Квартот е претежно рурален и се наоѓа на десниот брег на реката Елба. *Алтенгаме* е најисточниот дел на Хамбург.

## Географија

Квартот има вкупна површина од 15,6 км2. Квартот се состои од населбите *Алтенгаме* и *Боргхорст* и околните земјоделски фарми. Западната граница е со квартовите Курслак и Нојенгаме, со реката *Дофе Елба* како нејзина граница. На исток и север е покраината Шлезвиг-Холштајн со округот Лауенбург. На југ со реката Елба е границата со Долна Саксонија со округот Харбург.

## Демографија

Густината на населеност била 141 жител на км2}. 19,3% биле деца под 18 години, а 19,7% имале 65 или повеќе години. 1,9% биле странци. 43 лица биле регистрирани како невработени.

thumb|right|Црква Свети Никола

Во 1999, постоеле 854 домаќинства, од кои 30% имале деца под 18 години, кои живееле со нив и 21,3% од сите домаќинства биле составени од поединци. Просечната големина на домаќинството била 2,5.

Во 2006, имало 52 кривични дела (24 дела на 1000 луѓе).

### Население по години

Население се брои од службата за пријавување граѓани на 31 декември секоја година.

## Образование

Имало 1 основно и ниту едно средно училиште во квартот Алтенгаме.

## Инфраструктура

### Здравствен систем

Во Алтенгаме има 1 градинка за деца и исто така 3 лекари во приватни ординации и нема ниту една аптека.

### Сообраќај

Алтенгаме не е опслужуван со железничкиот систем на градските возови или подземната железница. Јавниот превоз е обезбедуван со автобуси.

Според секторот за моторни возила (Kraftfahrt-Bundesamt), во квартот биле регистрирани 1.185 приватни возила (539 возила/1000 луѓе). Имало вкупно 5 сообраќајни несреќи, сите 5 со жртви.

## Наводи

## Додатна литература

* Hans-Karl Lange: *Altengamme im Wechsel und Wandel von acht Jahrhunderten.* In: Lichtwark. 51. Publisher: Lichtwark-Auschuß, Bergedorf, 1987. See now: Publisher: HB-Werbung, Hamburg-Bergedorf. 
* HARRI (Pseudonym for Harald Richert):  *Die älteren Kirchenglocken des ehemaligen Amtes Bergedorf *. In: Lichtwark-Heft| 69. Publisher: HB-Werbung, Hamburg-Bergedorf. 

## Надворешни врски

* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 

Категорија:Четрти во Хамбург
Германски театар (Хамбург)

**Германскиот театар** (герм. *Deutsches Schauspielhaus*) е театар во квартот Занкт Георг во градот Хамбург, Германија. Со капацитет од 1.192 гледачи, се вбројува меѓу најголемите театри во Германија. Бил основан во 1901 од познатата глумица Франциска Елменрајх.

## Надворешни врски

Категорија:Театри во Хамбург
Востание на Матија Губец

[мини|Споменик на [Матија Губец во Загреб]]
Словенија и Хрватска долго време се наоѓале под власта на австриската држава. Тогаш селаните живееле во тешка положба, во беда и немаштија. Господарите од нив барале повеќе да работат, повеќе да произведуваат, за да можат тие што побогато да живеат без труд. 

Селаните не можеле повеќе да трпат и во 1573 година кренале востание. Тоа зафатило краишта во Хрватска и Словенија. На чело на востанието застанал храбриот селанец Матија Губец.

Во почетокот востаниците имале успех. Тие храбро се бореле, но не можеле докрај да ги издржат немилосрдните напади на значително повооружениот непријател. Така востанието било задушено. Матија Губец бил убиен на ѕверски начин, а многу луѓе биле измачувани и убиени.

## Поврзано
* „Селанска буна“, роман на Аугуст Шеноа

Категорија:Хрватска во средниот век
Категорија:Историја на Словенија
М
Категорија:Европа во 1573 година
Категорија:Судири во 1573 година
Каранфилче

**Каранфилче** (*Syzygium aromaticum*) е сосушена цветна пупка од истоименото растение. По потекло е од Молучките Острови, а денеска најмногу се произведува во: Танзанија, Мадагаскар и Индија. Најголем светски извозник е Танзанија.
## Наводи

Категорија:Мирудии
Категорија:Зачини
Универзитет за странски јазици Хангук

мини|Универзитетот за странски студии Ханкук
**Универзитетот за странски јазици Хангук** (корејски: 한국 외국어 대학, англиски: Hankuk University of Foreign Studies  (HUFS )) е еден од водечките универзитети во Република Кореја.

Универзитетот Хангук е постојано рангиран меѓу најпрестижните високообразовни институции во Кореја, а особено рангиран е на врвот во областа на странските јазици. Во 2007&nbsp;г., универзитетот Хангук освои третото место меѓу сите корејски универзитети на Индексот за задоволство на националните клиенти и беше втор во однос на интернационализација две години по ред во рангирањето на универзитети на весникот Чунганг Илбо (корејски: 중앙일, англиски: JoongAng Ilbo). Според евалуацијата, во 2008&nbsp;г. универзитетот исто така е рангиран втор за истражување, факултет, репутација и застапеност на алумни меѓу универзитетите без медицински факултет. Универзитетот Хангук е рангиран како најдобар корејски универзитет во однос на глобализацијата во Светското рангирање на универзитети на „Квакварели Симондс“ (Quacquarelli Сајмондс) во 2010&nbsp;г.

Многу од претходните и сегашните корејски дипломати и амбасадори имаат дипломирано на Универзитетот Хангук. На универзитетот исто така се наоѓа еден од водечките факултети за толкување и преведување во светот и ја должи, во голема мера, својата силна репутација на застапеноста на 45 јазични катедри, што е трет најголем број во светот. Универзитетот Хангук, исто така има најдобар углед во областа на меѓународните студии, дипломатија, надворешни работи и трговија, радиодифузија и мас-медиуми.
Какао

**Какаото** (науч. *Theobroma cacao*) е мало (4-8 м високо) дрво  од фамилијата Слезови (*Malvaceae*) со потекло од тропските делови на Америка. Од неговите семиња се прави какаова маса (прав) и чоколадо.

Води потекло од Средна Америка. Во XVI век, Шпанците го пренесле во Европа, каде поради неадекватните природни услови не можело да се произведува. Во 1980 година, какаото било пренесено во Гвинејска Африка, каде толку се раширило што денес таа станала негов најголем призводител. Инаку, какаото претставува дрвенесто растение чиј плод содржи 30 до 45 зрна од кои, кога ќе созреат, се екстрахира какаовото масло, а со нивно мелење се добива какаов прав. Тој претставува основна суровина за добивање на чоколадо и какаова напивка. Какаовото дрво цвета двапати во текот на годината, па според тоа и двапати се берат плодовите.

Какаото е тропска култура која денес се одгледува помеѓу 20° северна и 20° јужна географска ширина. Тоа бара длабоко и влажно земјиште, умерена температура од околу 27 °C и големо количество на врнежи (1.500-3.800 мм).

Во светот се поизведуваат, главно, два вида какао: обично и фино. Најголеми производители на какао се: Гана, Брегот на Слоновата Коска, Нигерија и Бразил. Овие четири земји даваат околу 70% од светското производство, кое изнесува околу 1,5 милиони тони годишно. Главната берза за купопродажба на какао се наоѓа во Њујорк.

## Корисни својства
Се смета дека какаото помага во превенцијата на појавата на срцеви заболувања, а тоа се должи на присуството на флавонол, силен антиоксиданс кој го поттикнува протокот на крв во мозокот и така влијае врз когнитивните способности.

## Какаото како тема во уметноста и во популарната култура
* „Какао“ (португалски: *Cacau*) - роман на бразилскиот писател Жорже Амадо од 1933 година.
* „Пеколот наречен какао“ - расказ на израелскиот писател Ефраим Кишон од 1977 година.
* „Мустаќи од какао“ — краток расказ на македонската писателка Оливера Ќорвезироска од 2021 година.
* „Како какао“ (српски: *Као какао*) - песна од истоимениот музички албум на македонската рок-група Леб и сол од 1987 година.

## Наводи

Категорија:Слезови
Категорија:Чоколадо
Категорија:Јадливи оревести плодови и семки
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Маслодајни растенија
Лост

**Лост** претставува секое тврдо тело кое може да се врти околу една неподвижна точка (ослонец) и притоа му дејствуваат две сили кои се стремат да направат спротивни завртувања. Претставува една од шесте прости машини опишани од ренесансните научници. Со употреба на мала сила со лостот може да се совладаат големи отпори. Најстарите записи за лостот потекнуваат од III век п.н.е. во списите Архимед.

Категорија:Прости машини
Категорија:Механизми
Бројнроде

**Бројнроде** () — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010 е дел од градот Арнштајн.

Категорија:Села во Саксонија-Анхалт
Категорија:Мансфелд-Зидхарц
Квенштет (појаснување)

**[[Квенштет]]** е село во Саксонија-Анхалт, Германија.

**Квенштет** може исто така да се однесува на:

За **места**:

* Грос Квенштет, општина во Саксонија-Анхалт, Германија

За **луѓе**:

* Фридрих Аугуст фон Квенштет, германски геолог и палеонтолог
* Јоханес Андреас Квенштет, германски лутерански догматичар
Вистината преовладува

**Вистината преовладува** () е националното гесло на Чешката Република, кое е испишано на банерот на чешкиот претседател и истото е наведено во чешкиот устав.

## Потекло и значење
Геслото е напишано и на споменикот Јан Хус во Прага. Денес се верува дека истото потекнува од фразата на Јан Хус: „Барај ја вистината, слушни ја вистината, научи ја вистината, сакај ја вистината, зборувај ја вистината, држи сè до вистината и брани ја вистината до смрт“. „Вистината преовладува“ било усвоено како гесло од првиот претседател на Чехословачка Томаш Масарик во 1918 година.

Концептот на вистината има долга традиција во чешката политичка мисла. Јан Хус и Јан Амос Комениј ја поврзале вистината со теолошките аспекти, додека етичките погледи на Масарик биле поставени наспрема лагата.

## Наводи

## Поврзано
*Список на национални гесла
* Чешка Република
* Чехословачка

Категорија:Чешка култура
Категорија:Национални симболи на Чешка
Категорија:Национални гесла
Зандерслебен

**Зандерслебен** () — град и поранешна општина во округот Мансфелд-Зидхарц, во Саксонија-Анхалт, Германија. Се наоѓа на реката Випер, околу 17 километри северно од Ајслебен. Од 1 јануари 2010, е дел од градот Арнштајн.

Категорија:Градови во Саксонија-Анхалт
Категорија:Мансфелд-Зидхарц
Зангерхаузен

**Зангерхаузен** () — град во Саксонија-Анхалт, Германија, главен град на округот Мансфелд-Зидхарц. Се наоѓа југоисточно на Харц, околу 35 километри источно од Нордхаузен и 50 километри западно од Хале (Зале).

## Историја

Зангерхаузен е еден од најстарите градови во историскиот регион на Тирингија, спомнат во документ од 991, како царски имот на императорот. Со венчавката, преминал во Тирингија, а по 1056 станал независно грофовија. Станувајќи повторно дел од Тирингија, паднал во 1249 на Мајсен, а во 1291 на Бранденбург. Во 1372, преминал кон Саксонија и се создал на дел од таа територија до 1815, кога се обединил со Прусија. На 1 јануари 2008, општината Випра била припоена кон него.

## Главни знаменитости

* *Altes Rathaus* („Старо градско собрание“), подигнато во 1431-1437 откако претходното изгорело во 1358.
* Црква Света Богородица (*Marienkirche*), изградена во 1350 во готски стил.
* Црква Свети Јаков (*Jakobikirche*, 1457-1542), доцна готска градба со наос и три патеки. Била висока 61 метар со камбанарија со барокна фасада. Внатрешноста има богата декорација насликана од Георг Ботшилд во 1665, додека хорските места и високиот олтар се од августинскиот манастир затворен во 1539. Сместува бројни гробници и портрети.
* Црква Свети Улрих (*Ulrichkirche*), една од најинтересните романски цркви во Германија. Таа е базилика изградена во 1116-1123, со ѕвоно додадена во 15-от век.
* *Altes Schloss* („Стар замок“), изграден од лордовите на Мајсен. Само кулата преживеала. Новиот дворец или *Neues Schloss* бил изграден од Каспар Трилер, министер за финансии на Електорат Саксонија, од 1612 до 1622. Изграден е во ренесансен стил и сега го сместува окружниот суд.

Во близина се познатите споменик Кифхојзер итн. пештера Барбароса, единствената анхидритна пештера во Европа, која може да биде посетуван од туристите. Зангерхаузен е исто така дом на Европа-Розариум, најголемата збирка на рози во светот, основана во 1903.

## Меѓународни односи

Зангерхаузен е збратимен со:

*  Забже, Полска

## Наводи

## Надворешни врски

* Службена страница

Категорија:Мансфелд-Зидхарц
Категорија:Градови во Харц
Категорија:Саксонија (пруска покраина)
Фолксдорф

**Фолксдорф** е кварт на Хамбург. Се наоѓа во североисточниот дел на градот, околу 15 километри од центарот на градот.
мини|Евангелиската црква Свети Габриел од 1968 година
Фолксдорф припаѓа на округот Вандсбек. Има површина од 11,6 км2 и 19.800 (2008) жители.

## Наводи

Категорија:Четрти во Хамбург
Ралштет

**Ралштет** е кварт (*Stadtteil*) во округот Вандсбек (*Bezirk*) на Слободниот и ханзеатски град Хамбург во северна Германија.

## Историја

Квартот бил првпат споменат во 1248 со името ***Radoluestede***.

## Географија

Квартот, кој се наоѓа во североисточниот дел на Хамбург, е најголемиот во округот и еден од најголемите во градот. Се граничи со квартовите на Хамбург Фолксдорф, Фармзен-Берне, Тондорф и Јенфелд; и округот Штормарн, во Шлезвиг-Холштајн.

## Демографија

Во 2006, во квартот Ралштет живееле 86.413 луѓе. Густината на населеност била 3.252 жители на км2. 17,4% биле деца под 18 години, а 22,5% имале 65 или повеќе години. Странци биле 9% од населението. 3.983 лица биле регистрирани како невработени.

Во 1999, имало 41.301 домаќинство, од кои 22,4% имале деца под 18 години, кои живееле со нив, а 38,8% од сите домаќинства биле составени од поединци. Просечната големина на домаќинството била 2,05.

## Образование

Меѓу училиштата во Ралштет се: Гимназија Олденфелде, Гимназија Ралштет, Гимназија Мајендорф и Ново училиште Хамбург.

## Наводи

## Надворешни врски

*  Службена страница Ралштет 
* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein. 

Категорија:Четрти во Хамбург
Стоболка

**Стоболка** или **европска стоболка** (науч. *Spermophilus citellus*) — вид животно од семејството на вервериците. Заедно со дамчестата стоболка (*Spermophilus suslicus*) се единствени претставници на родот стоболки (*Spermophilus*) во Европа.

## Опис
Стоболката расте до должина од 20 см и тежи помеѓу 200 и 400 грама. Таа е дневно животно и живее во колонии од поединечни дувла на пасишта и тревнати косини. Денски излегува за да храни, и тоа претежно со семиња, фиданки, корења и наземни безрбетници. Секоја колонија има стоболка што чува стража и им дава звучен сигнал на останатите кога наодаѓа некоја опасност.

Стоболката спие зимски сон помеѓу есента и месец март, зависно од климата. За презимувањето се подготвува со таложење на кафеава маст во подоцнежниот дел на летото.

Во раниот дел од летото стоболката раѓа 5-8 младенчиња.

[мини|лево|Стоболка на марка на [Македонски пошти по повод 50 години од основањето на Светскиот фонд за дива природа (WWF) (ФДЦ 19б/2011)]]

## Распределба
Стоболката е присутна ширум источна европа, од јужна Украина до Мала Азија, Австрија, Чешка, Романија, Бугарија, Република Македонија, Грција и на север до Полска.

## Во Република Македонија
Во Република Македонија е застапен подвидот **македонска стоболка** (*Spermophillus citellus karamani*) која е строго заштитена со целосна забрана за лов. Препариран примерок на стоболка е изложен во Природонаучниот музеј на Македонија во Скопје. Се смета дека името го добила поради нејзините разновидни лековити својства во народната медицина (фиг. дека лечи „сто болести“).

Стоболката е претежно застапена во брегалничкиот регион.

## Наводи

## Надворешни врски
* 

Категорија:Стоболки
Категорија:Цицачи на Европа
Категорија:Цицачи на Азија
Категорија:Зборови што ги нема во ТРМЈ
Категорија:Таксони опишани од Карл Линеј
Д-р Вотсон (појаснување)

**д-р Вотсон** може да се однесува на:
*д-р Вотсон, измислен лик од Артур Конан Дојл.
*Џејм Д. Вотсон, генетичар
*д-р Вотсон (програма), алатка од Мајкрософт.
Ранлив вид

**Ранлив вид** (англ. *Vulnerable species*, *VU*) е вид заведен во Црвениот список на Меѓународниот сојуз за заштита на природата како на пат да биде загрозен доколку не се подобрат условите што му попречуваат на неговиот опстанок и размножување. 

Ранливоста претежно се должи на загуба или опустошување на природните живеалишта на видовите. Овие видови се надгледуваат и организациите настојуваат да спречат тие да станат загрозени.

## Поврзано
* Загрозен вид
* Ранливи видови на Црвениот список на МСЗП

## Надворешни врски
*Список на ранливи видови - МСЗП 


Категорија:Биота по заштитен статус
Гербштет

**Гербштет** () — мал град во Саксонија-Анхалт, во округот Мансфелд-Зидхарц. Историски бил град на рудари и кожари (на германски *Gerber*), од каде дошло и името на градот.

## Географија

Градот Гербштет се наоѓа 9 километри западно од Хетштет и 13 километри северно од градот Ајслебен.

## Делови на градот

Следните *Ortsteile* (градски единици) се делови на градот Гербштет:

## Наводи

Категорија:Гербштет
Категорија:Мансфелд-Зидхарц
Зегебит Мансфелдер Ланд

**Зегебит Мансфелдер Ланд** () — општина во округот Мансфелд-Зидхарц, во Саксонија-Анхалт, Германија. Била создадена на 1 јануари 2010 со спојување на поранешните општини Амсдорф, Азелебен, Ердеборн, Хорнбург, Литхендорф, Нехаузен, Реблинген ам Зе, Зебург, Штетен и Ванслебен ам Зе.

## Наводи

Категорија:Мансфелд-Зидхарц
Јужен Харц

**Јужен Харц** () — општина во округот Мансфелд-Јужен Харц, во Саксонија-Анхалт, Германија. Била создадена на 1 јануари 2010 со спојување на поранешните општини Бенунген, Брајтенштајн, Брајтунген, Дитерсдорф, Дребсдорф, Хајнроде, Хаин, Клајнлајнунген, Квестенберг, Росла, Ротлебероде, Швенда и Уфтрунген. Викероде и Штолберг се приклучиле во септември 2010.

## Наводи

Категорија:Мансфелд-Јужен Харц
Категорија:Саксонија (пруска покраина)
Росла

**Росла** () — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010 е дел од општината Зидхарц. Од 1706-1803, Росла била седиште на Штолберг-Росла.

 Roßla 05.jpg|Замокот Росла и црквата во позадина 
 Roßla 02.jpg|Куќа во Росла
 Roßla 06.jpg| 
 Roßla St. Trinitatis 01.jpg|Црква во Росла
 Roßla 01.jpg|Спомен плоча за главниот архитект на Берлинската ТВ кула 
 Roßla 08.jpg|Гробовите на грофовите на Штолберг-Росла 


## Надворешни врски

Категорија:Села во Саксонија-Анхалт
Категорија:Мансфелд-Зидхарц
Категорија:Саксонија (пруска покраина)
Штолберг-Росла

**Грофовијата Штолберг-Росла** () било грофовија на Светото Римско Царство. Престолнината била во Росла, сега во Саксонија-Анхалт, Германија.

Штолберг-Росла се издвоила како дел од Штолберг-Штолберг во 1706. Била приморана да прифати патронство на Електорат Саксонија во 1738. Штолберг-Росла било припоено кон Саксонија во 1803, но преминала кон Кралство Прусија во 1815. Иако територијата понатаму била администрирана во рамките на Провинција Саксонија, грофовите ги задржале своите поседи до 1945. Во 1893, тие станале Принцови на Штолберг-Росла.

## Поврзано

* Династија Штолберг

## Наводи

* 
* 

Категорија:Историја на Саксонија-Анхалт
Категорија:Поранешни држави и територии во Саксонија-Анхалт
Зангерхаузен (округ)

**Зангерхаузен** — поранешен округ во јужниот дел на Саксонија-Анхалт, Германија. Соседни окрузи биле (од север надесно) Кведлинбург, Мансфелд, Мерзебург-Кверфурт и окрузите Кифхојзер и Нордхаузен во Тирингија. Бил припоен на 1 јули 2007 во новиот округ Мансфелд-Јужен Харц, како дел од реформата во Саксонија-Анхалт.

## Историја

Округот бил создаден на 1 октомври 1816, откако Саксонија-Вајсенфелс станал дел од Прусија во 1815. Во 1945, *Amt Allstedt* бил додаден на округот, во 1952 некои општини биле отфрлени од округот, со што се намалила површината од 773 на 689 км2. Во општинската реформа од 1994, округот останал непроменет.

## Географија

Највисоката точка во округот е Гросер Ауерберг близу Штолберг со 579 метри надморска височина, најниската точка е на 119,8 метри, близу Куртсгехофенмиле, југозападно од Алштет.

## Грб

## Градови и општини

Категорија:Поранешни окрузи во Саксонија-Анхалт
Алштет-Калтенборн

мини|улица во Зангерхаузен
**Алштет-Калтенборн** () — поранешна општинска заедница во округот Мансфелд-Зидхарц, во Саксонија-Анхалт, Германија. Се наоѓала источно од Зангерхаузен. Седиштето на општинската заедница било во Алштет. Била распуштена на 1 јануари 2010.

Општинската заедница Алштет-Калтенборн се состоела од следниве општини:

Категорија:Поранешни општински заедници во Саксонија-Анхалт
Росла-Зидхарц

мини|Поглед кон замокот во Росла
**Росла-Јужен Харц** била *[[Амт (политичка единица)|заедница на општини]]* во округот Мансфелд-Јужен Харц, во Саксонија-Анхалт, Германија. Се наоѓала во јужниот дел на Харц, западно од Зангерхаузен. Седиштето на *заедницата на општини* било во Росла. Била распуштена на 1 јануари 2010.

*Заедницата на општини* Росла-Јужен Харц се состоеле од следниве општини:

Категорија:Поранешни општински заедници во Саксонија-Анхалт
Демографија на Украина

Украинците сочинуваат 77,8% од вкупно население во Украина. Најбројни национални малцинства се Русите 17,3% по кои следат Русините 0,9%. Важно е да се напомене дека украинската власт не ги признава Русините како посебен народ, туку како украински етнос, а нивниот русински јазик го смета за украински дијалект. 

Во Хрватска и Војводина, Русините се признати како посебен етнос.

Од останатите малцинства најбројни се Романците и Молдавците (0,8%), Белорусите (0,6%) и  Бугарите (0,4%).

Службен јазик во Украина е украинскиот јазик но од голема важност на економски и културен план е познавањето на рускиот јазик. Украински јазик зборува околу 55% од населението, додека руски јазик 45%.

Сè до отцепувањето на Крим од Украина, Кримските Татари сочинувале 0,5% од населението. Тој број е значително намален поради тоа што највеќето од нив живеат на тој полуостров.
Буха (Саксонија-Анхалт)

**Буха** () — село и поранешна општина во округот Бургенланд, во Саксонија-Анхалт, Германија. Од 1 јули 2009 е дел од општината Кајзерпфалц.

Категорија:Села во Саксонија-Анхалт
Категорија:Бургенланд (Германија)
Фине (ридови)

**Фине** се масив на ридови во германските покраини Саксонија-Анхалт и Тирингија.

## Географија

Заедно со Шмике, Хое Шреке и Хајнлајте, Фине се граничи со североисточните делови на Тириншката Котлина. Се наоѓа помеѓу Бад Зулца и Хаутерода.

Тунелот Фине, кој е дел на брзата железничка линија Ерфурт-Лајпциг/Хале и моментално (2012) — во изградба, е планирано да поминува под масивот Фине со вкупна должина од 6.885 метри.

## Ридови

* Кинцелсберг (380 метри)
* Зелигенборнсберг (355 метри)
* Венденбург кај Бургвенден (354 метри)
* Бухберг (350 метри)

## Природна заштита

Делови на Фине се прогласени како природен резерват.

Природниот резерват бил запишан од Европската Комисија како дел на регионот Хое Шреке-Фине.

Категорија:Планини и ридови во Саксонија-Анхалт
Категорија:Планини во Тирингија
Минусинск

**Минусинск** (руски: Минуси́нск) — град во Краснојарскиот крај во Русија. Се наоѓа во Јужен Сибир, на брегот на реката Енисеј. Има околу 71.000 жители (2010 година).

Како руска населба, Минусинск е основан во 1739 година, а станува град во 1822 година.

Во историјата градот служел како место за политички егзил. Додека бил во егзил во блиското село Шушенское помеѓу 1897 и 1900 година, Владимир Ленин често го посетувал Минусинск. Во Минусинск бил интерниран и македонскиот револуционер Христо Зарезанков во периодот од 1935 до 1938 година, кога бил погубен.

## Наводи

Категорија:Градови во Краснојарскиот крај
Категорија:Населени места основани во 1739 година
Големосрпство

**Големосрпство**, **великосрпство** или **пансрбизам** — националистничка, шовинистичка и иредентистичка идеологија кај српските националисти. Тој е насочен кон таканареченото *обединување на сите Срби* во една **Голема Србија** ().
Првиот човек кој го формулирал пансрбизмот бил Доситеј Обрадовиќ кој ги посветувал своите пишувања на „славосрпскиот народ“ кој го опишува како народ кој ги населува Србија, Босна, Херцеговина, Црна Гора, Далмација, Хрватска, Сирмиум, Банат и Бачка. Голем придонес за оваа доктрина дал Милош Милоевиќ (1840-1897), кој се смета за еден од идеолозите на српската пропаганда во Македонија.

Категорија:Српска пропаганда во Македонија
Категорија:Српски национализам
Категорија:Иредентизам